Diari Oficial de la Generalitat Valenciana


Sumari del DOGV 5692, del 31-01-2008 (2008/860)

RESOLUCIÓ de 10 de gener de 2008, del director general de Salut Pública, per la qual deixa sense efecte la Resolució de 27 de novembre de 1997 per la qual es creava l'acreditació distintiva Excel·lència en Higiene de Cuines.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/01/10/(1)/dof/vci/html**

### Dades del document

Número de DOGV
:   5692

Data del DOGV
:   31-01-2008

Secció del DOGV
:   I. DISPOSICIONS GENERALS

Número del document
:   2008/860


Data del document
:   10-01-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * legislació
    * control sanitari
    * indústria hotelera
    * política sanitària

RESOLUCIÓ de 10 de gener de 2008, del director general de Salut Pública, per la qual deixa sense efecte la Resolució de 27 de novembre de 1997 per la qual es creava l'acreditació distintiva Excel·lència en Higiene de Cuines. [2008/860]  
Vista la resolució del director general de Salut Pública de 27 de novembre de 1997 per la que es va crear l'acreditació distintiva Excel·lència en Higiene de Cuines (publicada en el Diari Oficial de la Comunitat Valenciana número 3.149, de 24 de desembre de 1997), que establia els requisits relatius a condicions d'estructura, higiene i registres de control de les activitats que han de complir les cuines d'establiments hotelers per tal de ser acreditats amb esta distinció.  
Amb esta finalitat, el Centre de Salut Pública de la Marina Baixa, en col·laboració amb l'Associació Empresarial Hostalera de Benidorm i la Comarca (HOSBEC), va dissenyar i aplicar un programa pilot de control sanitari de cuines d'hotels ubicats en la comarca, que compliren els requisits fixats en l'annex II de la resolució esmentada, i estigueren autoritzats per l'Agència Valenciana de Turisme, i es va regular el procediment per a obtindre-la.  
Este programa, iniciat l'any 1995, es va emmarcar dins de les directrius emanades de la Directiva Comunitària 93/43/CEE, que va ser traslladada a l'ordenament jurídic intern per mitjà del Reial Decret 2207/1995, de 28 de desembre, que establix les normes generals d'higiene dels productes alimentaris, en el qual s'enunciaven genèricament els principis de l'Anàlisi de Perills i Punts de Control Crítics perquè les empreses identificaren qualsevol aspecte de la seua activitat determinant per a garantir la higiene dels seus productes i establiren mètodes de control adequats.  
Però, amb la publicació de diverses normes, tant a nivell estatal com de la Unió Europea, com ara el Reial Decret 3484/2000, de 29 de desembre, sobre normes d'higiene per a l'elaboració, distribució i comerç de menjar preparat, que fixa requisits amplis relatius tant a les condicions dels establiments com del menjar preparat, establix també criteris microbiològics i desplega els principis d'autocontrol basats en el Sistema d'Anàlisi de Perills i Punts de Control Crítics, a més d'establir criteris per desplegar-los i aplicar-los a través de Guies de Practiques Correctes d'Higiene per a l'aplicació de l'Anàlisi de Perills i Punts de Control Crítics. Esta norma arreplega els requisits del Reial Decret 2207/1995, i especifica clarament les condicions que han de tindre els establiments dedicats a la preparació de menjar.  
Amb la publicació a nivell de la Unió Europea d'un seguit de normes bàsiques d'higiene i control d'aliments, que despleguen les bases de la legislació alimentària establides en el Llibre Blanc sobre Seguretat Alimentària de 12 de gener de 2000, en particular el Reglament (CE) número 852/2004 del Parlament Europeu i del Consell, de 29 d'abril de 2004, relatiu a la higiene dels productes alimentaris (Diari Oficial de la Unió Europea L139, de 30 d'abril de 2004), Reglament que arreplega els requisits generals d'higiene dels establiments alimentaris i fixa els principis d'aplicació dels procediments d'autocontrol basats en l'Anàlisi de Perills i Punts de Control Crítics, i també el desplegament i l'aprovació de guies per a aplicar-los. Este reglament substituïx la Directiva Comunitària 93/43/CEE, i per consegüent, el Reial Decret 2207/1995, en l'actualitat derogat.  
Així, doncs, es pot considerar que tant el Reial Decret 3484/2000 com el Reglament (CE) número 852/2004 assolixen els requisits legals establits per a garantir al ciutadà nivells elevats de seguretat més enllà dels objectius formulats per la Resolució de 27 de desembre de 1997, que ara es revoca.  
Per tant, segons les facultats i funcions atribuïdes a la Direcció General de Salut Pública pel que disposa l'article 11 del Decret 120/2007, de 27 de juliol, del Consell, que aprova el Reglament Orgànic i Funcional de la conselleria de Sanitat, i després de comunicar-ho a les parts interessades, HOSBEC i l'Agència Valenciana de Turisme, resolc:  
Deixar sense efecte la Resolució de 27 de novembre de 1997, per la que es crea l'acreditació distintiva Excel·lència en Higiene de Cuines.  
Esta resolució posa fi a la via administrativa i contra s'hi pot interposar un recurs contenciós administratiu en el termini de dos mesos, comptador a partir de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, seu de l'òrgan que dicta esta resolució, d'acord amb els articles 10, 14.1 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
València, 10 de gener de 2008.- El director general de Salut Pública: Manuel Escolano Puig.


Còpia Permalink ELI